Ditšweletšwa tša NEF di ikemišeditše go thekga Molao wa BEE wa Nomoro ya 53 wa 2003, Leano la BEE la Kakaretšo la Mmušo wa Afrika Borwa le dikarata tša meputso tše amegago. Karolo ya NEF ya Dikema tša Sehlopha le Bokgoni bja Kgwebo di ikemišeditše go fa thekgo go ditsebi tša kgwebo ka go lefapha la kgwebo le le nnyane le la magareng le go godiša tšwelopele ya kgwebo. Go tlaleletša, e fa letlotlo go thuša tšwetšopeleng ya setšhaba le diprojeke tša magaeng. Gape e nyaka go hlatloša setšo sa peeletšo ya tekatekano le dipoloko gareng ga Batho bao ba Hlokišitšwego Peleng (HDP) ka mananeo a mehutahuta.
Maikemišetšo a Thekgo ya Ditsebi tša Kgwebo ke go hlohleletša setšo sa botsebikgwebo magareng ga Batho bao ba Hlokišitšwego Peleng (HDP's) go thuša kgolo ya dikgwebo tša Batho bao ba Hlokišitšwego Peleng le go nolofatša phetogo dikgwebong tša Batho bao ba Sego ba Hlokišwa Peleng le tšeo di sepetšwago ke bona.
Maikemišetšo a Dipeeletšo tša Kgwebo tša BEE ke go tšwetšapele setšo sa go boloka le go beeletša. Lenaneo la BEE la Dipeeletšo tša Kgwebo di tla šupa menyetla ya maleba go hwetša tekatekano ka go dikhamphani tšeo di ngwadišitšwego le JSE le go - rekiša dišere tše go HDP ka phokoletšo. Se se tla dirwa ka tirišano le dikhamphani tšeo di lebantšwego le dihlopha tša maleba tša BEE, e bile di tla balwa go dikhamphani tšeo di lebantšwego ke karata ya meputso ya BEE le go thuša go tiiša tirišano le BEE.
Maikemišetšo a Tlhabollo ya Magaeng le ya Setšhabeng ke go kaonafatša phihlelelo go thekgo ya ditšhelete le ditirelo tša thekgo ya kgwebo go maloko a setšhaba ao a hlokišitšwego le go amogwa. Nepo e go go thekga setšhaba le diprojeke tša go hlabolla magaeng, kudukudu tšeo di amago dihlopha tša basadi, bafsa le digole. Se se tla kgonthišiša phetogo ya nnete ya fase mafelong ao a phaetšwego thoko ekonoming peleng.
Thekgo ya Ditsebi tša Kgwebo e tla thuša Batho bao ba Hlokišitšwego Peleng (HDP). Batho bao ba Hlokišitšwego Peleng ke batho bao ba tlaišegilego ka kgethollo ye e sego ya loka ka lebaka la morafe wa bona ka fase ga kgethollo, e bile ke lereo la kakaretšo la Bathobaso ba Afrika Borwa (Bathobaso, Makhalate le Maindia).
Thekgo ya Ditsebi tša Kgwebo e tla fa dikgwebo tšeo di nago le go kgatha tema kudu ga Batho bao ba Hlokišitšwego Dibake Peleng bonyeng le taolong ya kgwebo. Bakgopedi ba swanetše go kgona go bontšha go kgatha tema ga mmakgonthe go go tšea diphetho dibotong, khuduthamageng, maemong a taolo le a tshepedišo.
Go swanetše go ba le kakanyo ya kotsi ya nnete ka Batho bao ba Hlokišitšwego Peleng gore ba kgone go kgatha tema ka putsong. Ka mantšu a mangwe, go phela ga Batho bao ba Hlokišitšwego Peleng go swanetše go kgomaganywa le go šoma ga kgwebo. Ditsebi tša kgwebo gape di swanetše go bontšha go ba le seabe kgwebong, e ka ba ka tšhelete goba ka mokgwa o mongwe.
Thekgo ya Ditsebi tša Kgwebo e ka thekga dikgwebo tšeo gabjale e sego tša bathobaso goba go laolwa ke bona, fela ge go na leano la kakaretšo go kgonthišiša go kgatha tema ga mong/taolo ya go šoma ya Batho bao ba Hlokišitšwego Peleng ka gare ga nako ye e kwalago. Leano le le swanetše go akaretša magato a go laola ditebanyo tša phetogo tša khamphani, tlhabollo ya bokgoni, le phetišetšo, le go dira dikgoba tše diswa tša mešomo.
Thekgo ya Ditsebi tša Kgwebo e tla thekga peleng ditsebi tša kgwebo le dikgwebo tšeo di kgonago go bontšha go tšwelapele ga kgwebo. Di swanetše go bontšha gore kgwebo e ka phela ya ba ya atlega go fihlela ge e kgona go lefelamorago thekgo ya ditšhelete mabakeng a tlwaelo a kgwebo.
Thekgo ya Ditsebi tša Kgwebo e tla thekga fela ditsebi tša kgwebo le dikgwebo tšeo di obamelago melao ya Afrika Borwa. Dikgwebo tšeo di šomago ntle le dilaesentshe tša maleba le boingwadišo, goba di tlola molao o mongwe, di ka se thekgwe.
Peeletšo e šomiswa fela go thekga koketšo ya dikgwebo, e ka no ba ka khwetšo goba ka kago.
Ka go šupa menyetla ya peeletšo ya tekatekano ye e lokilego le go e thekga ka lenaneothuto.
E tla kgontšha go kgatha tema ga kakaretšo ga batho ba Batho bao ba Hlokišitšwego Peleng go ba beng ba dikhamphani tša Afrika Borwa.
Ka lenaneo la tirišano le segwera le dihlopha tša maleba tša BEE, dikabelo tše bohlokwa tša tekatekano di ka hwetšwa dikhamphaning tšeo di šupilwego tša ba tša rekišetšwa batho ba Batho bao ba Hlokišitšwego Peleng tša ba tša feleletša ka maatlafatšo ya ekonomi ya kakaretšo.
Tlhabollo ya Magaeng le ya Setšhaba e kgontšha ditšhaba go hwetša dišere (tekatekano) ka protšeke ya go tsenya tseno yeo e tla feleletšago go tlhatlošo ya setšhaba mafelo ao a phaetšwego thoko ekonoming a peleng.
Tlhabollo ya magaeng le ya setšhaba e tla thuša peleng diprojeke tša dikholego tša tlhatlošo e maatla ya setšhaba.
Tlhabollo ya magaeng le ya setšhaba e tla beeletša fela diprojekeng tšeo go nago le "nkgwete" ya protšeke le thekgo ye nngwe ka babeeletši goba baabi ba ditšhelete.
Diprojeke di swanetše go dirwa gotee le modirišani yo a tsebjago ke NEF.
Tlhabollo ya Magaeng le ya Setšhaba e ka se dire thekgo ya ditšhelete moo kabo ya dintlo e lego poelo ya protšeke.
Kgaolo e nngwe le e nngwe e nyaka mothopo wa thekgo ya ditšhelete le ge e ka ba maitekelo a maswa, kgwebo ye e golago le kgwebo ye e lego gona e nyakago go dira phetošo ya bong. Legato la mathomo bjale ke go go bona gore ke thekgo e kaakang yeo e tlo nyakegago. Ge e le gore ke ya go nyaka go reka kgwebo ka pele goba go hwetša kabelo kgwebong, ke tšhelete e kaakang ye e nyakegago Ge e le gore ke ya go thekga koketšo - ke tšhelete ye kaakang ye e nyakegago?
Botšiša potšišo: Naa theransekešene ye ya peeletšo e sepelelana le dinyakwa tša maswanedi?
Lenaneo la Thekgo ya Ditsebi tša Kgwebo la NEF le na le dinyakwa tša maswanedi tša go se tšeye bonolo. O kgopela go kgonthišiša gore wena le sehlopha sa gago le na le maswanedi go ya ka dinyakwa tša Thekgo ya Ditsebi tša Kgwebo ka ge di beilwe ka pukwaneng.
Botšiša potšišo: naa theransekešene ye ya peeletšo e na le maswanedi ka fase ga dinywakwa tša setšweletšwa sa Thekgo ya Ditsebi tša Kgwebo?
Itlwaetše ditšweletšwa tša Ditsebi tša Kgwebo: Setsenyi, Seoketši le Sefetodi. Lekola gore ke setšweletšwa sefe seo e lego sona go e ya ka bogolo ya theransekešene yeo o e lebeletšego, mohuta wa kgwebo le dinyakwa tše dingwe tša maleba.
Re dumela gore mokgwa o mokaone wa go thoma dipoledišano ke go kgopela setsebi sa kgwebo go romela kakaretšokopana ya kgwebo, go akaretša tshedimošo ye e nyakegago ya semolao le ya ditshwanelo. Se se akaretša tshedimošo ka botlalo ka ga kgwebo, beng, baetapele le taolo. Ka mayami, kgoelo yeo e sego ya felela e ka se lebelelwe go ya pele bjale o hlohleletšwa go kgonthišiša gore kgopelo ya gago e feleletše. Ka manyami re ka se tšeye tlhalošo ye itšego le wena go fihlela ge tshedimošo ye e fiwa. Re lekola kgopelo e nngwe le e nngwe e bile o tla hwetša poelo.
Ge kgopelo ya gago e fihlelela dinyakwa tša maleba tša dinyakego tša thekgo ya ditšhelete gape le theransekešene e nyalelana le mafapha a mehuta a ditšweletšwa, re tla dire tekolo ya mathomo ya monyetla go ya ka tshedimošo yeo re e hweditšego. Ge re bona gore monyetla ke wa bokgoni e bile o na le sebaka se sebotse sa go ka thekgwa ka ditšhelete re tla go go kgopela go romela kakanyo e Kgolo ya Kgopelo. Kakanyo ye ke Leano la Kgwebo le le feletšego leo le šomišwago go ela monyetla ka kakaretšo. Gape e go gapeletša go romela leano le legolo leo e phelago e le tiro e botse ya kgwebo e nngwe le e nngwe.
Khuduthamaga ya go aba e tla bala kgopelo ya gago ya thekgo ya ditšhelete e kgolo ya ikgokaganya le wena ka dipotšišo le dikgopelo tša tshedimošo ya tlaleletšo. Go tloga fao re tla beakanya kopano.